Usud sa, et sinus on midagi erilist?
Usud sa, et sügaval sinu sees on üks väärtuslik aare?
Usud sa, et Jumal suudab ulatuda selle väärtusliku aardeni su sees,
lastes tulla esile selle täiel potentsiaalil?
Täna tahan rääkida erilistest asjadest.
Usun, et see sõnum on sulle abiks ja õnnistuseks.
Täna tahan rääkida erilistest asjadest.
Jumal tahab teha midagi erilist,
kasutades selleks seda erilist, mis on juba peidus su sees.
Nii et olgem valmis selleks!
Mina usun, et Jumal on pannud midagi erilist sinu sisse.
Usun, et igal inimesel on kui oma saatuse kell.
Miski, mis tiksub su sees.
Piibel ütleb, et Jumal on pannud igaviku inimeste südameisse.
Laiendatud piiblitõlge nimetab seda jumalikuks eesmärgi tunnetuseks.
Jah, inimeste südamed on saanud vahel purustatud,
või need on tahumatud.
Vahel elu ise püüab südant maha matta,
või sa lihtsalt ise ei tunne ära, mis on su sees,
kuid ma usun täiesti siiralt ja seetõttu ka räägin sellest palju,
et Jumal on pannud su sisse saatuse kella
ja sa oled elus millegi väga erilise pärast.
Tundsin juba väikese poisi ja noorena, et olen elus millegi väga erilise pärast
Olin küll täis suurt hirmu ja ebakindlust,
sest olin - ehk ka ekslikult - arvanud,
et mu isa eelistas mu väikevenda rohkem kui mind.
Ära kunagi alahinda väikesi aspekte, mis võivad mõjutada lapse mõtteid.
Kord, kui olime perepilti tegemas ja ma seisin esireas,
ütles isa korraga: "Brian, mine sa sinna taha."
Ta pani mind taha ja venna etteotsa.
Nii et ma kasvasin üles ühe uskumusega.
Järgnev võib küll tunduda tobe,
aga mäletan neid kordi, kui olin teel koolist koju
ja unistasin sellest,
kuidas kõnnin üks päev seda sama teed edukana.
Uskusin, et sügaval mu sees on midagi erilist.
Võib-olla oli tegu mu väärastunud mõtteviisiga,
või minus peituva ebakindlusega,
kuid ma pole enam kordagi käinud seda teed peale seda,
kui kool läbi sai.
Samas mäletan seda uskumust.
Ma ei tea, mida sa enda või selle loo kohta arvad.
Võib-olla sa pole kunagi midagi sarnast kogenud,
kuid see ei tähenda,
nagu poleks Jumal andnud sulle sinu saatuse kella,
või nagu Ta poleks pannud su sisse seda jumalikku eesmärgi tunnetust.
Ta nimetab sind eriliseks.
Vaatame 1 Peetruse 2:9-10, kus on öeldud:
"Teie aga olete valitud sugu, kuninglik preesterkond,
püha rahvas, omandrahvas,
et te kuulutaksite tema kiidetavust”,
kes teid on kutsunud pimedusest oma imelisse valgusse -
teid, kes te muiste polnud rahvas, nüüd aga olete Jumala rahvas,
teie, kelle peale polnud halastatud, nüüd aga on."
Võib-olla sa pole veel saanud sotti sellest erilisest, mis on su sees,
kuid see on seal.
Usun kogu oma südamest, et see on seal.
See Jumala faktor.
Jumala osa.
Sügaval sinu sees.
Seda salmi võiks lugeda ka nii:
"Te olete eriline põlvkond,
eriline preesterkond,
eriline rahvas,
erilised inimesed."
Huvitav on muide see,
et 1 Peetruse kiri oli valdavalt kirjutatud
paganatest saanud kristlastele.
Võiks ju eeldada, et ta räägib juutidele,
aga tegelikult ta rääkis kõigile.
Neile, kes kord polnud midagi, kuid nüüd olid;
kes enne polnud keegi, aga nüüd olid.
Osa Jumala perekonnast; osa Jumala rahvast.
Ta nimetab neid erilisteks.
Vaadates sama peatüki 4-5.salmi, käib jutt veel kiriku kontekstis,
sest seal on juttu sellest,
kuidas elavad kivid moodustavad vaimuliku koja.
Salmis 4 aga on öeldud:
"Tulles tema, elava kivi juurde,
kes küll inimeste poolt on tunnistatud kõlbmatuks,
ent Jumala silmis on valitud ja hinnaline."
Eriline ja hinnaline.
Elavad kivid.
Kord nad polnud midagi, kuid nüüd on.
Kui keegi või miski on surnud,
et nimetata seda asjata külmaks kui kivi.
Sest kivis pole midagi, mis elaks.
Elav kivi aga viitab sellele, mida kord polnud, aga nüüd on.
Millel kord polnud midagi, aga nüüd on.
Ka sinu sees olev eriline asi on ehk maha surutud,
või puruks litsutud,
kuid mina usun, et mis iganes asi ka su vaimus, hinges
või kogu olemuses poleks kivikõva - selles ometigi peitub elu
ja ma tahan julgustada sind uskuma sellesse, et elu võidab.
Taaveti otsus tõusta vastu hiiglasele, on üks tuntumaid lugusid kogu Piiblis.
Mida ta selleks kasutas?
Viit külma kivi.
Vaatame 1 Saamueli 17:40
"Siis ta võttis oma kepi kätte
ja valis enesele ojast viis siledat kivi
ning pani need karjasepauna, mis oli tal lingukivikotiks;
tal oli ling käes ja ta astus vilistile vastu."
Viis kivi.
Aastasadu vanad viis kivi,
mis olid näinud torme, veevoole ja erinevaid hooaegu,
mis neist kõik üle käisid
ja ajapikku kivide konarused ja teravused maha lihvisid.
Ja kui siis Taavet väga konkreetselt viite kivi otsis,
saabus nende kivide ajalooline hetk -
need viis kivi tärkasid ellu Jumala eesmärgi täitmiseks.
Sinu sees võib miski olla ka külm ja tahumatu praegu
ning sinu potentsiaali rakendamine ja sinu valmis seadmine
võib tunduda kui terve igavikuna.
Sa ei suuda isegi näha,
mis valemiga peaks Jumal päästma sind ebaselgusest,
nii nagu Ta valis need viis kivi.
Kuid sa oled siin maa peal ühe erilise põhjusega!
Toon mõned näited inimeste kohta,
keda Jumal kasutas mõne erilise töö või ülesande täitmiseks,
millel oli oma eriline põhjus.
1 Ajaraamatu 14:2 räägib Taavetist.
"Taavet mõistis, et Issand oli ta kinnitanud Iisraeli kuningaks,
et ta kuningriik oli ülendatud tema Iisraeli rahva pärast."
Joosua 3:12 (laiendatud piiblitõlge)
"Nüüd aga võtke endile Iisraeli suguharudest kaksteist meest
selle erilise ülesande täitmiseks."
Apostlite teod 13:2 räägib Paulusest ja Barnabasest:
"Kui need siis Issandat teenisid ja paastusid, ütles Püha Vaim:
Eraldage mulle Barnabas ja Saulus tööle, milleks ma olen nad kutsunud!”
Eriliseks tööks, milleks Jumal neid kutsus.
Huvitav, mis on see eriline asi sinu sees?
Jah, see on teema, millest kuuled mind palju rääkimas,
sest see pakub mulle pinget.
Ma tahan näha, kuidas inimesed saavad ühendust sellega,
kes nad on ja milleks nad on loodud.
Sest su elul on eriline põhjus ja eesmärk,
milleks Jumal on sind loonud.
1 Ajaraamatu 14:2 on öeldud,
"Taavet mõistis, et Issand oli ta kinnitanud Iisraeli kuningaks,
et ta kuningriik oli ülendatud tema Iisraeli rahva pärast."
Taavet mõistis.
Üks olulisi asju selle juures,
mis puudutab millegi erilise äratundmist endas,
on mõista seda, mida enne pole mõistnud.
Sest alles siis, kui Taavet mõistis,
et Jumal polnud teinud temast ainuüksi kuningat,
vaid see kõik oli ka ühe erilise põhjuse pärast.
Ärgem laskem oma mõistmatusel
takistada meid uskumast sellesse millessegi erilisse,
mis võiks tärgata meis ellu.
Taavet mõistis, et Jumal oli teinud temast kuninga.
See polnud tema enda tegu.
Me kipume nii kergesti arvama, et paljud asjad on tänu meile.
Kõik need "vaesusest rikkusesse" lood -
me jätame mulje, et see kõik on vaid tänu meile.
Kuid Jumal oli see, kes tegi Taavetist kuninga.
See on see, mida Jumal saab ka sinuga teha.
Ja kui me teeme koostööd selles osas,
mida Jumal tahab meiega teha,
siis uskuge mind - teie puudused pole mingiks takistuseks!
Teie piiratus pole mingiks takistuseks, kui usaldate Jumalat
ja seda, kelleks Tema on teid loonud.
Jumal ei teinud Taavetist ainuüksi kuningat,
kellel oli oma eriline eesmärk,
vaid ta muutis ka Taaveti kuningriigi eriliseks
oma erilise eesmärgi tõttu.
Seetõttu usun, et Jumal ei tee ainuüksi midagi erilist,
aga Ta teeb su elus ka midagi suurt ja erilist,
kuna Tal on eriline eesmärk su elu suhtes.
Ma olin 1980.a 26-aastane ja Bobbie oli 23-aastane.
Olime noored ja mina olin väga otsusekindel,
nii et me otsustasime rajada koguduse.
Hüppasime autosse, võtsime endaga väikese pundi kaasa
ja põrutasime keskranniku suunas.
Algus oli päris tore.
Inimesi hakkas tulema - paras hulk toredaid noori inimesi,
kuid samas ma teadsin,
et see kogudus ei kujuta endas minu ja Bobbie tulevikku.
Nii et peale mõne kuu möödumist, mil olime koguduse käima saanud
ja kõik kulges ladusalt,
helistasin ühele oma sõbrale
ja küsisin, kas ta oleks huvitatud hakkama selle koguduse pastoriks.
Tema ja ta naine olid nõus,
olles selle koguduse pastoriteks pea 20 aastat.
See kogudus on veel tänagi alles
ühes kõigi oma hoonete ja kogukonnale suunatud kavadega.
Mina aga teadsin alati, et see kogudus pole mu saatus.
Seejärel läksime Baulkham Hills'i,
alustades teenistusi kohalikus koolis, kuhu tuli kokku 70 inimest.
Järgmisel nädalal 65 inimest, järgmisel 53 ja peale seda 45.
Olles 4-nädalaga jäänud rahvaarvult vähemaks,
ma teadsin, et see on mu tulevik.
Ma lihtsalt teadsin.
Kohe täiega teadsin,
sest ma mõistsin, et küsimus pole rahvaarvus,
vaid selles, et selles väikeses pundis oli midagi väga erilist;
neis oli midagi suurt.
Usun, et Jumal tahab ka sinu elus teha midagi erilist
ja kui juba Jumal midagi teeb,
siis usu, et see saab olema midagi suurt
ja selle suuruse seemned on juba olemas.
Taaveti puhul oli samuti küsimus Jumalas ja mitte Taavetis.
Jumal muutis ta kuningriigi suureks ühe kindla põhjusega.
Ta tegi seda selleks, et valmistada rõõmu Jumala rahvale.
See, mille Jumal on meile andnud, peaks valmistama rõõmu maailmale.
Meid on kutsutud olema heaks uudiseks
ja jagama häid uudiseid.
See on see, milleks kogudus on kutsutud.
Kogudus ei peaks olema talutav, vaid hoopis nauditav.
Jumalal on sulle eriline ülesanne, mistõttu usu seda.
Eriline eesmärk ja eriline aare.
Pane tähele 5 Moosese 32:34, mis laiendatud piiblitõlkes ütleb nii:
"Aga iisraellased on minu eriline rahvas -
pitseriga kinnitatud kui pärlid minu varakambris."
Eriline rahvas,
kes pitseriga pärlitena kinnitatud Jumala varakambrisse.
2 Moosese 19:5 (laiendatud tõlge)
"Ja kui te nüüd tõesti kuulate minu häält
ja peate minu lepingut,
siis te olete minu omand - eriliselt kallid aarded."
Jumal nimetab teid oma eriliselt kalliteks aareteks.
"...kõigi rahvaste hulgast, sest minu päralt on kogu maailm."
Mulle meeldib see tõsiasi, et Jumal kutsub meid oma rahvaks
ja oma eriliselt kalliteks aareteks.
Aare on midagi väärtuslikku.
Aare on midagi ilusat.
Pärliga on sageli nii, et selle algne kuju on kole ja lihvimata
nii et sa ei näe kohe selle tõelist ilu.
Kuid Jumal on pannud ühe erilise aarde
sügavale sinu sisse.
Matteuse 13:44
"Taevariik on põllusse peidetud aarde sarnane,
mille inimene leidis ja peitis jälle.
Ta läks rõõmuga ja müüs ära kõik, mis tal oli,
ning ostis selle põllu."
Ta nägi selles põllus olevat varjatud aaret.
Jeesus andis kõik, mis Tal oli, ühe aarde eest.
Selle aarde väärtuse ja erilisuse eest.
Jeesus andis kõik, mis Tal oli, tänu sinus peidus olevale aardele.
Ta lunastas su ja ostis su tagasi tänu sinus peituvale aardele.
Armas sõber, sinus peitub üks aare.
Usu siis, et Jumal võtab selle varjatud ja lihvimata aarde sinus,
lastes sel tõusta esile viisidel, mille sarnast sa pole eales näinudki.
Mulle meeldib see Jeesuse lugu sellest mehest,
kes oli valmis loobuma kõigest, mis tal oli,
kuna ta nägi selles põllus aaret.
Sama kehtib ka Jeesuse puhul läbi selle,
mida Ta on sinu heaks teinud.
Eriline eesmärk, eriline aare, eriline väärtustamine.
Huvitav, kui paljud inimesed su ümber
ka tegelikult hindavad seda, mille Jumal on su sisse pannud?
Taanieli kohta on Taanieli 1:9 öeldud:
"Ja Jumal laskis Taanielil leida heldust ja armu ülemteenri ees."
Üks olulisi juhi tunnuseid on see, et nad näevad inimestes midagi;
näevad neis peituvaid aardeid enne, kui keegi teine.
Nad näevad neis midagi.
Prohvetliku anni imeline külg on see,
et see kuulutab elu asjadesse, mis pole veel ilmsiks saanud.
Kuulutasin aastaid tagasi prohvetlikult ühe noore mehe üle,
kelle isa seisis seal kõrval ja ütles: "Te räägite seda valele inimesele!"
Ja ta nimetas noormehe venna nime,
öeldes: "Te ju räägite ta vennast, kas pole?"
ja ma ütlesin: "Ei, ma räägin sellest mehest siin."
Ilmselgelt nägi see prohvetlik and, mis on Jumala hääl,
selles noormehes midagi, mida isegi ta oma isa ei näinud
ja Jumala armust on need asjad aastate jooksul ka esile tulnud.
Mulle meeldib see, et Jumal väljendab oma erilist tunnustust.
Taaniel oli juht, keda ootas ees suur tulevik
ja ta elus oli midagi, mis andis sellele ühe tuuma.
Kuid 586 eKr oli ta koos paljude teistega vang.
Jeruusalemm oli maatasa tehtud
ja Taaniel viibis sadu kilomeetreid kodust eemal
võõral maal ja võõra kultuuri keskel.
Ta oli sunnitud olema osa võõrast kultuurist,
mis oli kaugel kõigest sellest, mida tema esindas.
Kuid ometi nägi tema ülevaataja temas peituvat erilist aaret
ja oskas hinnata seda.
Uskugem, et Jumal kasutab üleloomulikult inimesi
nägemaks sinus ja hindamaks sinus seda miskit,
mida ehk tavasilmaga ei näegi.
Uskugem ülendamisse.
Uskugem uutesse algustesse ja avatud ustesse.
Uskugem, et Jumal kasutab kuidagi kusagil kedagi -
võib-olla kõige ebatõenäolisemat isikut või olukorda,
et näha sinus peituvat aaret ja mõista sinu erilist eesmärki.
Et Jumal annab sulle erilise soosingu nende silmis,
mis juhib sind kõigest ebaselgusest Jumala erilise eesmärgi sisse.
Eriline soosing.
Eriline eesmärk.
Eriline aare ja selle eriline väärtustamine.
Eriline soosing.
Soosing on midagi, mida on näha nii Uues kui Vanas Testamendis.
Arm tähendab ühelt poolt soosingut
ja teiselt poolt Jumala väge ning meelevalda.
Kuid üht -või teistpidi on tegu soosinguga
ja Jumala soosing hingab ka sinu üle.
Mitte mingi tavapärane soosing, vaid eriline soosing.
1 Korintlastele 15:10 ütleb Paulus laiendatud piiblitõlkes järgmist:
"Tänu Jumala erilisele armule olen ma see, kes olen."
Eriline, unikaalne, harukordne.
"Oo, selles inimeses on midagi erilist!"
"Neis inimestes on midagi erilist!"
"Tema arm minu vastu ei ole läinud tühja,
vaid ma olen neist kõigist palju rohkem vaeva näinud.
Aga seda ei ole teinud mina, vaid Jumala arm, mis on minuga."
Ta ütles, et tegi küll kõvasti tööd,
kuid lõpeks ei taandunud see mitte temale,
vaid see oli Jumala üleloomulik soosing,
mis tegi selle kõik võimalikuks.
Üleloomuliku soosingu puhul läheb ka tarvis üleloomulikku jõudu,
sest elu püüab kõikvõimalike jõududega
takistada sul saamast osa Jumala armust ja soosingust.
Psalmid 65:12 ütleb Jumala kohta:
"Sa ehid aasta oma headusega ja su jäljed tilguvad õli."
Kuid elu olukorrad püüavad sind tagasi hoida.
Võib-olla tunned, et sa lihtsalt ei saa kuidagi hoogu sisse.
Jah, sa usud Jumala soosingusse
ja võib-olla isegi Ta erilisse soosingusse.
Sa usud Ta tõotustesse ja erilisse soosingusse.
Ja ometi leiad sa end pidevalt otsekui omaenda saba taga ajamas.
Leiad end pigem laenajana, kui laenu andjana,
sabana ja mitte peana,
olukordade all ja mitte peal.
Võib-olla see on see seis, kus omadega praegu oled.
1 Kuningate 18 ptk's toimub terve rida imesid,
mille tegemiseks kasutas Jumal peamiselt Eelijat.
Nii näiteks valitses maal tohutu põud ja Jumal kasutas Eelijat,
kelle palvete peale hakkas korralikult vihma sadama.
Jumal kasutas teda mitmete imede kordasaatmiseks
ja ometi pidas kuningas Ahab Eelijat tõeliseks peavaluks
ja tundis end ohustatuna tema poolt.
Nii et 1 Kuningate 18:17 ütleb:
"Ja kui Ahab nägi Eelijat, siis küsis Ahab temalt:
Kas sina oled see, kes saadab Iisraeli õnnetusse?”
Eelija oli toonud kaasa nii palju õnnistusi ja soosingut,
kuid Ahab nimetas teda õnnetuse kaelatoojaks.
Mulle aga meeldib see,
et mida iganes ka Ahab ei teinud, et Eelijat tagasi hoida
ja kuidas iganes ka ei püüdnud teda peatada...
Nii nagu sulgi võib olla tunne, et elu loobib sulle kaikaid kodarasse,
kuid tegelikult viib see sind hoopis edasi.
1 Kuningate 18 viimane salm on 46.
"Ja Issanda käsi tuli Eelija peale...
ja ta jooksis Ahabile ette Jisreeli teelahkmeni."
Ahab, kes pidas Eelijat õnnetuse kaelatoojaks,
püüdis teda igal võimalikul juhul takistada,
kuid Jumal andis Eelijale erilise jõu.
Usun, et oma erilise soosinguga võib Jumal anda ka sulle erilise jõu.
Jõu, mille abil Eelija jooksis kiiremini kui hobused.
Mina usun, et Jumal ei anna sulle ainuüksi erilist soosingut,
aga Ta annab sulle ka erilise jõu
näha Tema soosingut saamaks reaalsuseks su elus.
Ma kuulutan elu su uude aastasse!
Kui sa seda vastu ei võta, oled külm kui kivi,
aga see külm kivi peab tärkama ellu.
Eriline soosing erilise eesmärgi jaoks
läbi erilise aarde.
Jumal võib panna inimesi sind eriliselt hindama.
Mina usun, et kui Jumal osutab sulle oma erilist soosingut,
siis Ta saab sulle anda ka erilise jõu,
mille abil jõuda siiski ette ja mitte olla elu poolt maha kistud.
Soosing vajab erilist jõudu,
aga sellega käib kaasas ka eriline vastutus.
Piibel räägib erilisest vastutusest.
Paulus ütleb Efeslastele 3:2 laiendatud piiblitõlkes järgmist:
"Jah, küllap te olete kuulnud
et Jumal on andnud mulle erilise vastutuse
edastada teile, paganaile, Tema armu."
Eriline vastutus edastada Jumala armu.
Ühes teises piiblitõlkes on öeldud,
et tegu on erilise tööga,
mille kaudu ilmutada Jumala soosingut.
Eriline vastutus.
Soosing tuleb Kõikväelise käest läbi Püha Vaimu väe,
kuid see kannab endas ka erilist vastutust.
Võib-olla tundub see ülesanne ja vastutus sulle väsitavana,
et kanda hoolt Jumala soosingu eest.
Luuka 12:48 ütleb selle kohta:
"Igaühelt, kellele on antud palju, nõutakse palju,
ja kelle hoolde on jäetud palju, sellelt küsitakse veel rohkem."
Jumal on õnnistanud me kogudust oma soosinguga.
Usun, et Ta annab meile ka üleloomulikku jõudu
ning samas ka seda, et soosinguga kaasneb vastutus.
Seetõttu meil ongi olemas Hillsongi Fond.
Alles nädal tagasi rääkis üks me juhtidest
potentsiaalsest võimalusest rajada me koguduste linnakutesse
ajutised varjupaigad hädasolevatele naistele.
Erilise soosingu võlu peitub selles, et saad võtta ka erilist vastutust.
Jah, Jumal toob soosinguga kaasa ka oma erilise jõu,
mis on mõeldud erilise eesmärgi jaoks
ja kannab endas erilist vastutust.
Kuid Piibel räägib ka erilistest võimetest,
erilisest rõõmust
ja erilisest hingamisest.
Ma ei tea, kuidas on teiega,
aga see viimane meeldib mulle küll väga.
Kui Jumalal on midagi erilist su jaoks,
mõtled kohe sellega kaasnevale vastutusele
ja mõtled: "Oh tuleks ometi kergem aasta!"
Kuid Piibel räägib erilistest andidest, vaimuandidest,
loomupärastest andidest, teenistusandidest jne.
Need on erilised annid,
mille Jumal on sulle andnud erilise ülesande tarvis.
Piibel räägib palju ka erilisest rõõmust,
mistõttu ma usun, et kogu see lugu pole mingi rist ja viletsus,
vaid sa saad kogema erilist rõõmu, kui näed oma aaret ellu tärkamas.
See on sulle rõõmuks, kui näed, kuidas su elu teistele rõõmu valmistab
ja samas kinnitab see rõõm sind ennastki.
Efeslastele 3:8 räägib Paulus endiselt veel oma erilisest vastutusest,
mis tal oli, et jõuda paganateni.
Kuid siin ta ütleb: "Mõelda vaid!
Kuigi ma polnud seda ära teeninud ja olen kõige mõttetum kristlane üldse,
sai mulle ometigi osaks see eriline rõõm jagada paganatega.."
Uskugem sellelt aastalt,
et see pole vaid mingi meeletu stressamine ja rabamine,
kus koguaeg on tunne, et sa ei jõua,
vaid et Jumal toob oma erilise rõõmu su ellu.
Ja kui ma saaks jätta teile vaid ühe piiblisalmi,
siis olgu selleks Heebrealastele 4:9
"Nii on siis Jumala rahva hingamisaeg alles ees."
Uskugem siiralt erilistesse võimetesse ja erilisse rõõmu.
Rõõmu mitte vaid endale,
aga ka rõõmuallikaks olemist neile, kes sinu ümber
ja erilist hingamist.
Nii et me kõik saaks öelda:
"Kas mitte Jumal pole olnud hea me vastu?"
"Kas mitte Jumal pole olnud hea!"
"Jumal on teinud midagi väga erilist mu elus."
Kas võite öelda "Aamen" selle peale?
Kas võite hüüda "Halleluuja!"?
Kas ütlete: "Ma võtan selle vastu!"
Sinu ligiolus vaigistan oma vaimu
ja kuulen Su häält
Oma vaimus kuulen päästelaulu heli
Jeesus, Jeesus
Ootan Sind Su Sõna põhjal, Issand
See on koht, kus Su Vaim kõneleb
Tuues elu väsinud hingele
Mu sügavaimatesse soppidesse
Jeesus, Jeesus
Oleme me unustanud
selle lähedase, igavese vestluse
Looja
ja loodu vahel?
Kuid samas meid tõmbab miski.
Üks sosin, et me võiks siiski kuulda
ja häälestada ümber oma meeled,
kuniks Ta ootab,
ootab
ja ootab meie vastust.
Kõnele,
ma kuulan
Kõnele,
me kuulame
Jumalal on eriline eesmärk su jaoks.
Sinu sisse on peidetud eriline aare, mis on väärtuslik, kallis,
ainulaadne, ilus ja kadestamisväärne.
Eluolukorrad tahaks röövida seda su käest,
kuid ma usun koos sinuga, et Jumal laseb sel aardel esile tõusta,
sest su elul on eriline eesmärk ja põhjus.
Ole õnnistatud ja ära unusta - parim on alles ootel!
Tõlge: Anne-Ly Raukas